b'\n_START_ARTICLE_\nSerial ATA\n_START_PARAGRAPH_\nSerial ATA ili SATA je sabirnica na ra\xc4\x8dunalu namijenjena za spajanje tvrdih diskova. SATA je nasljednik IDE (ili PATA (Parallel ATA)) sabirnice, i nudi teoretski znatno ve\xc4\x87u brzinu prijenosa podataka.\n_START_SECTION_\nSATA (SATA 1.5 Gbit/s)\n_START_PARAGRAPH_\nPrva generacija SATA ure\xc4\x91aja (SATA/150) su koristili 8B/10B enkodiranje. To je zna\xc4\x8dilo teoretsku brzinu od 1,2 gigabita (Gbps) u sekundi, ili 150 megabajta u sekundi (MB/s). Osim pobolj\xc5\xa1anja u samim ure\xc4\x91ajima tako\xc4\x91er je i promijenjen na\xc4\x8din spajanja gdje se koriste posebni, manji, prakti\xc4\x8dniji i du\xc5\xbei SATA priklju\xc4\x8dci, za razliku od starih PATA priklju\xc4\x8daka, kao i redizajniranih naponskih kabela iako postoje hibridni SATA hard diskovi s novim SATA priklju\xc4\x8dkom a starim naponskim kablom.\n_START_SECTION_\nSATA II (SATA 3 Gbit/s)\n_START_PARAGRAPH_\nPredstavljanjem NVIDIA nForce4 standarda u 2004., predstavljen je i novi SATA standard koji je imao skoro duplo ve\xc4\x87u teoretsku propusnost podataka od 300 MB/s. SATA II sabirnica podr\xc5\xbeava i staro SATA sklopovlje i obrnuto. Od 2010. ve\xc4\x87ina tvrdih diskova koji se distribuiraju podr\xc5\xbeavaju ovaj standard.\n_START_SECTION_\nSATA 3.0 (SATA 6 Gbit/s)\n_START_PARAGRAPH_\nU 2008. organizacija SATA je izdala specifikacije za ovaj standard. _NEWLINE_Godine 2009. predstavljen je i novi SATA standard propusnosti podataka od 600 MB/s. SATA 3 sabirnica podr\xc5\xbeava staro SATA i SATA II sklopovlje i obrnuto. Od 2010. ve\xc4\x87ina tvrdih diskova koji se distribuiraju podr\xc5\xbeavaju ovaj standard._NEWLINE_Proizvo\xc4\x91a\xc4\x8d SandForce ja najavio da \xc4\x87e u 2011. izdati tvrdi disk koji \xc4\x87e biti pogonjen ovim standardom.'